2020. gada 29. septembrī Noteikumi Nr. 608

Rīgā (prot. Nr. 56 45. §)

**Grozījumi Ministru kabineta 2020. gada 14. jūlija noteikumos Nr. 457** "**Noteikumi par atbalstu Covid-19 krīzes skartajiem preču un pakalpojumu eksportētājiem krīzes seku pārvarēšanai**"

Izdoti saskaņā ar

Covid-19 infekcijas izplatības

seku pārvarēšanas likuma

2. pantu un 15. panta trešo daļu

1. Izdarīt Ministru kabineta 2020. gada 14. jūlija noteikumos Nr. 457 "Noteikumi par atbalstu Covid-19 krīzes skartajiem preču un pakalpojumu eksportētājiem krīzes seku pārvarēšanai" (Latvijas Vēstnesis, 2020, 136. nr.) šādus grozījumus:

1.1. papildināt noteikumus ar 6.1punktu šādā redakcijā:

"6.1 Eksportētājam, kura darbība atbilst NACE 2. red. C sadaļas grupai 10.2 "Zivju, vēžveidīgo un mīkstmiešu pārstrāde un konservēšana", atbalstu nosaka 25 % apmērā no eksportētāja 2019. gadā samaksātajām valsts sociālās apdrošināšanas obligātajām iemaksām, bet ne vairāk kā 120 000 *euro* saistītai personu grupai.";

1.2. aizstāt 7.2. apakšpunktā vārdu "jūnijam" ar vārdu "augustam";

1.3. aizstāt 8. punktā vārdu "septembrim" ar vārdu "oktobrim";

1.4. aizstāt 9.3. apakšpunktā skaitļus un vārdus "2020. gada 31. decembrim" ar skaitļiem un vārdiem "2021. gada 31. martam";

1.5. papildināt noteikumus ar 9.9. apakšpunktu šādā redakcijā:

"9.9. apliecinājums, ka lauksaimniecības produktu pārstrādes vai tirdzniecības nozares eksportētājs atbilst Eiropas Komisijas 2020. gada 19. marta paziņojuma "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863) 22. punkta "e" apakšpunktā minētajiem kritērijiem.";

1.6. aizstāt 15. punktā vārdu "janvārim" ar vārdu "aprīlim";

1.7. aizstāt 17. punktā skaitļus un vārdus "2020. gada 31. decembrim" ar skaitļiem un vārdiem "2021. gada 31. martam";

1.8. izteikt 19.16. apakšpunktu šādā redakcijā:

"19.16. lauksaimniecības produktu primārās ražošanas nozarei (atbilstoši Komisijas regulas Nr. 651/2014 2. panta 9. punktā noteiktajām definīcijām).";

1.9. papildināt noteikumus ar 19.1apakšpunktu šādā redakcijā:

"19.1 Atbalstu lauksaimniecības produktu pārstrādes vai tirdzniecības nozares eksportētājiem piešķir ar nosacījumu, ka to daļēji vai pilnībā nenodod primārajiem ražotājiem un atbalsts nav balstīts uz tādu produktu cenu vai daudzumu, kuri iegādāti no primārajiem ražotājiem vai kurus attiecīgie uzņēmumi laiduši tirgū."

2. Noteikumi stājas spēkā ar dienu, kad stājas spēkā Eiropas Komisijas lēmums par komercdarbības atbalsta saderību ar Eiropas Savienības iekšējo tirgu.

3. Ekonomikas ministrija pēc tam, kad Eiropas Komisija pieņēmusi lēmumu par komercdarbības atbalsta saderību ar Eiropas Savienības iekšējo tirgu, nosūta attiecīgu paziņojumu publicēšanai oficiālajā izdevumā "Latvijas Vēstnesis".

Ministru prezidents A. K. Kariņš

Ekonomikas ministrs J. Vitenbergs